Upotrebom regenerativnih sirovina i prirodnih vlakana, reciklirane plastike, veganskih alternativa koži kao i tekstila koji se mogu reciklirati, BMW Grupa ima za cilj povećati opću svijest o održivim materijalima i ponuditi transparentan uvid u svoj put prema održivoj budućnosti.
Sa stajališta BMW Grupe, samo će holistički pristup u radu s etabliranim i novim materijalima moći održivo smanjiti emisije CO2 na duge staze. Iz tog razloga, BMW Grupa ne samo da ubrzava uspješan razvoj tržišta sekundarnih materijala, već također intenzivira suradnju s inovativnim start-upovima u području materijala usmjerenih budućnosti.